स्वर्णकार सद्भावना रंग महोत्सव 20 मार्च को
छतरपुर | स्वर्णकार सदभावना समिति द्वारा गत वर्ष की तरह इस वर्ष भी 20 मार्च को आॅडिटोरियम हाल छतरपुर में स्वर्णकार सदभावना रंग महोत्सव का आयोजन किया जा रहा है। इस आयोजन में सोनी चैनल की सुपर डांसर माही सोनी एवं बाल कवि वेद पस्तोर खास मेहमान के रूप में मौजूद रहेंगे और अपनी प्रस्तुतियों से कार्यक्रम को आकर्षक बनाएंगे। आयोजन समिति के डॉ.राधेश्याम सोनी ने बताया कि रंग महोत्सव का मुख्य उद्देश्य समाज के सभी वर्गों को एक मंच पर लाकर समरसता का संदेश देने और समाज की प्रतिभाओं को आगे बढऩे का मंच उपलब्ध कराना है। इस कार्यक्रम को सफल बनाने के लिए समिति का गठन किया गया है। जिसमें महेंद्र सोनी, अमित सोनी, आनंद सोनी, पवन सोनी, सतीश सोनी को नवयुवक मंडल में शामिल किया गया है। जबकि आयोजन मंडल में सुभाष सोनी को कोषाध्यक्ष, सुशील सोनी, कंदू सोनी, विनीत सोनी, आशीष सोनी, हरिओम सोनी, महिला मोर्चा में सुशीला सोनी, सीमा सोनी को शामिल किया गया है। संचालन समिति में देवेंद्र सोनी ,बब्लू सोनी, संदीप सोनी को जगह दी गई है। कार्यक्रम अध्यक्ष महेश सोनी जेके और रमेश घुरा को बनाया गया है। संयोजक मंडल में नवीन चंदेरिया और जगदीश सोनी को शामिल किया गया है।
hin_Deva hin_Deva